Vi boede 5 uger i denne skønne lejlighed i april/maj 2015. Lejligheden lever helt op til billederne: Lys, velindrettet og med en fantastisk altan med udsigt til himmelen og kig til Tiberen. Det er en rigtig lejlighed med alle faciliteter, en skøn seng og god plads, og masser af hyggelige lokale butikker tæt på, så den er helt perfekt, ikke mindst til et længere ophold som vores. Der er lidt langt til centrum, så hvis man kun besøger Rom et par dage, skal man nok være klar til at tage bus eller sporvogn - hvis man kan finde den hemmelige trappe, kan man dog også gå den skønneste tur langst floden hele vejen, det tager en halv til en hel time..
Kan klart anbefales - en super dejlig lejlighed, og Paolo var flink og hjælpsom, de gange vi snakkede med ham.